Фінал шоу азмрочыла хуліганская выхадка - адзін з гледачоў выскачыў на сцэну падчас выступлення леташняй пераможцы Джамалы і прадэманстраваў на камеры... уласную аголеную пятую кропку. Ахоўнікі, спахапіўшыся, вывелі парушальніка - ім аказаўся ўкраінскі пранкер Васіль Сядзюк, вядомы сваімі скандальнымі выхадкамі ў дачыненні да многіх знакамітасцяў, у тым ліку спявачкі Мадонны, галівудскіх акцёраў Уіла Сміта і Леанарда Дзі Капрыа. Аматара правакацыйнай славы, натуральна, затрымалі, і яму пагражае пакаранне ад штрафу да 5 гадоў пазбаўлення волі - аднак з прамога эфіру агіднага ўчынку не выкінеш...